kardosdrur/scandi-wiki huggingface dataset:
Rayong

Rayong eller Rayong by er hovedbyen i Rayong provinsen (Thai: ระยอง) i det østlige Thailand. Naboprovinserne er mod vest Chonburi, mod øst Chanthaburi. Mod syd er Thailandbugten.

Historie 
De lokale mindes stadig Kong Taksin af Siam (King Taksin the Great) kom til Rayong efter tabet af Ayutthaya i 1767 til Burma. Kong Taksin opbyggede flåden og samlede hæren i Rayong for at tage kampen op mod Burma som senere blev besejret. Kong Taksin samlede derefter hele Siam under sig.

Geografi 
I den nordlige del af Rayong Provinsen er der bjerge, resten er lavt landbrugsjord med en 120 km kyststrækning til Gulf of Thailand. Flere populære turist øer er i Rayong Provinsen, Koh Samet, Koh Mun, Koh Kodi, Koh Man.

Provinsen er inddelt i 8 distrikter (Ampoe).(Thai: อำเภอ):
Muang Rayong, Ban Chang, Klang, Wang Chan, Ban Khai, Pluak Daeng, Khao Chamao, Nikhom Phatthana

Rayong provinsen statistik 
Hovedstad: 	 Rayong city
Areal: 3,552.0 km²
Rang: 57 / 76
Befolkning: 	 522,133 (2000)
Rang: 45 / 76
Befolkningstæthed: 147 inh./km²
Rang: 25th
Guvernør: 	 Phonlawat Chayanuwat (siden november 2006)

Eksterne henvisninger 
Rayong Info 

Byer i Thailand
Khalid af Saudi-Arabien

Khalid bin Abdul Aziz Al Saud (født 13. februar 1913, død 13. juni 1982) var konge af Saudi-Arabien 1975-82.

Under Khalids regering var hans halvbror Fahd kronprins og premierminister, og den effektive leder af Saudi-Arabien.

Eksterne henvisninger 

Huset Saud
Konger af Saudi-Arabien
Muslimske monarker
Personer fra Riyadh
Vierkirchen (Oberbayern)

Vierkirchen er en kommune i Landkreis Dachau, i Regierungsbezirk Oberbayern i den tyske delstat Bayern, med godt 4.200 indbyggere.

Geografi 
Vierkirchen ligger i Region München, 40 km nord for München.
Der er følgende landsbyer og bebyggelser i kommunen: Giebing, Pasenbach, Vierkirchen, Jedenhofen, Esterhofen, Ramelsbach, Rettenbach, Milbertshofen, Gramling samt Ober-, Mitter- og Unterwiedenhof.

Eksterne henvisninger 

 Kirker og kapeller i Vierkirchen
Weichs

Weichs er en kommune i Landkreis Dachau, i Regierungsbezirk Oberbayern i den tyske delstat Bayern, med knap 3.200 indbyggere.

Geografi 
Weichs ligger i Region München i Glonndalen nord for München.
 
Der er følgende landsbyer og bebyggelser: Asbach, Pasenbach, Albertshof, Aufhausen, Biechlhof, Breitenwiesen, Daxberg, Ebersbach, Edenholzhausen, Edenpfaffenhofen, Erlbach, Erlhausen, Fränking, Holzböck, Weichs og Zillhofen.

Eksterne henvisninger 

 Kirker og kapeller i Weichs
Faisal af Saudi-Arabien

Faisal bin Abdul Aziz Al Saud (; ; 14. april 1906 – 25. marts 1975) var konge af Saudi-Arabien fra 1964 til 1975.

Faisal var den tredje søn af Saudi-Arabiens grundlægger Ibn Saud.

Han blev myrdet af sin nevø Faisal bin Musa'id, og efterfulgt af sin halvbror Khalid.

Huset Saud
Konger af Saudi-Arabien
Muslimske monarker
Myrdede regenter
Personer fra Riyadh
Henrik Birch

Henrik Birch (født 5. september 1956) er en dansk skuespiller. Han er gift med scenograf Louise Beck.

Filmografi 
Birch har spillet med i TV 2-politiserien Anna Pihl, hvor han har rollen som Ole (Vagthavende). Ud over det har han medvirket i en række film og serier.

Film 
Isfugle (1983) – politibetjent
Et skud fra hjertet (1986) – soldat
Et rigtigt menneske (2001) – betjent
En kærlighedshistorie (2001) – leverandør Holst Nielsen
Lad de små børn... (2004) – Anettes 2.date
Råzone (2006) – Christinas far og politibetjent
Rene hjerter (2006) – Taxachauffør
Velsignelsen (2009) – Buschauffør
Smukke mennesker (2010) – Anders' direktør
I lossens time (2013) – Eriksen
Klumpfisken (2014) – hovedrollen som fiskeren Kristian, kaldet Kesse
Idealisten (2015) – stationschef Ole Damgaard
Den bedste mand (2017) – stemme
Mødregruppen (2019) –

Serier 
 Taxa (1997-1999) afsnit nr: 26 – faderen
 Karrusel (1998) – klient
Skjulte spor (2000-2001) – Jens Christian Mortensen
 Edderkoppen (2000) – advokat
 Rejseholdet (2000-2003) afsnit nr: 31 – fængselsbetjent Quist 
 De udvalgte (2001) afsnit nr: 2 – Lundholm
Forsvar (2003-2004) afsnit nr: 14  – juraprofessor Bo Arnøe
 Krøniken (2003-2006) afsnit nr: 6 – direktør for komponentfabrik
Anna Pihl (2006-2008) – vagthavende betjent Ole
Borgen II (2010-2013) – Dr. Poul Iversen
Forbrydelsen III (2012) – oppositionsleder Anders Ussing
Badehotellet (2013-2021) – Arne Kokholm
Norskov (2015-17) – Brammer
Mercur (2017) – bankmand Verner Vestergaard, Flemming Vestergaards far
Arvingerne III (2017) – Klaus

Pris og hæder 
 2015: Bodilprisen for Bedste mandelige hovedrolle i Klumpfisken
 2015: Robertprisen for Årets mandlige hovedrolle i Klumpfisken

Referencer

Eksterne henvisninger 
 
 Danskfilmogteater.dk – Henrik Birch

Skuespillere fra Danmark
Bodilprisen for bedste mandlige hovedrolle
UEFA Intertoto Cup 2008

UEFA Intertoto Cup 2008 var den 14. udgave af turneringen, som blev organiseret af UEFA, og desuden den sidste. Den bestod af tre runder og fandt sted mellem den 21. juni og 27. juli. De elleve vindere af tredje runde kvalificerede sig til UEFA Cuppen. Lodtrækningen blev foretaget i UEFA's hovedkvarter i Nyon, Schweiz den 21. april 2008.

Fordeling af hold 
50 klubber fra 50 UEFA-forbund deltog i UEFA Intertoto Cup 2008. Nedenfor ses fordelingen af hold i runderne:

Første runde: (28 hold)

 28 hold fra forbund 23-36, 38-50 og 53.

Anden runde: (28 hold)

 14 vindere fra første runde.
 14 hold fra forbund 9-22.

Tredje runde: (22 hold)

 14 vindere fra anden runde.
 8 hold fra forbund 1-8.

Spillerunder

Første runde 
De første kampe fandt sted den 21. og 22. juni 2008, mens returkampene blev spillet den 28. og 29. juni 2008.

Anden runde 
De første kampe fandt sted den 5. og 6. juli, mens returkampene blev spillet den 12. og 13. juli.

Tredje runde 
De første kampe fandt sted den 19. og 20. juli, mens returkampene blev spillet den 26. og 27. juli. De elleve vindere kvalificerede sig til UEFA Cuppens anden kvalifikationsrunde.

Vindere 
Følgende hold kvalificerede sig som vindere af UEFA Intertoto Cup 2008 til UEFA Cuppen:
  Aston Villa
  Deportivo La Coruña
  Elfsborg
  Grasshopper Zürich
  Napoli
  Rennes
  Rosenborg
  Sporting Braga
  Sturm Graz
  Stuttgart
  Vaslui

Se også 
 UEFA Champions League 2008-09
 UEFA Cup 2008-09

Fodnoter

Ekstern henvisning 
 UEFA – Officiel hjemmeside

Udgaver af Intertoto Cup
Fodbold i 2008
Hussein af Jordan

Hussein af Jordan (født 14. november 1935, død 7. februar 1999) var konge af Jordan 1952-99.

Han besteg tronen i 1952, da hans far, kong Talal, abdicerede. Da han kun var 16 år gammel, blev han først kronet i 1953. Hussein var gift fire gange.

Eksterne henvisninger 

Konger af Jordan
Riddere af Serafimerordenen
Personer fra Amman
Jaffa

Jaffa (hebraisk: יָפוֹ'; arabisk: يَافَا med betydningen "køn, smuk" - Jaffo er et pigenavn ) er en gammel havneby i det dengang Palæstina og nuværende Israel. 

Byen er nævnt i Bibelen og i egyptiske dokumenter, da den i bronzealderen var under egyptisk kontrol på samme vis som andre byer i Kanaan. I dag er byen en forstad til storbyen Tel Aviv. Jaffa er kendt for sin tilknytning til de bibelske historier om Jonas, Salomon og Peter, samt de mytologiske historier om Andromeda og Perseus.

Tel Yafo (Jaffahøjen) stiger til en højde på 40 meter, og her er en god udsigt over hele kysten. Derfor havde byen også en strategisk betydning i militærhistorien. Ophobningen af affald og deponeringer gennem århundreder har givet Jaffahøjen den nuværende højde.

Arkæologiske fund viser, at Jaffa var beboet omkring 7500 år f.Kr. Der er stor arkæologisk aktivitet i området.

Noter

Eksterne henvisninger 
 Glimt fra byens historie

Byer i Israel
Tel Aviv
Qaboos af Oman

Qaboos bin Said Al Bu Saidi (født 18. november 1940, død 10. januar 2020) var sultan af Oman siden 1970, hvor han var med til at vælte sin far. Han var den 14. generation af Al Bu Sa'idi familiedynastiet. Han blev født i Salalah i Dhofar-regionen af Oman og var faderens, Said bin Taimur, eneste søn med prinsesse Mazoon al Mashani. Han blev uddannet i Salalah og i Pune, Indien og blev sendt til England som 16-årig, hvor han kom på privatskole og siden fik en militæruddannelse. Indtil sin død var Sultan Qabus en af verdens to sultaner, den anden er sultanen af Brunei.

Sultan Qabus var, som størstedelen af Omans indbyggere, muslim der praktiserede efter Ibadi-traditionen, som adskiller sig fra både sunni- og shia-retningerne.

Sultan Qabus havde et nært forhold til det britiske kongehus, og da han i 2011 fejrede sit 40-års jubilæum som sultan af Oman, kom Dronning Elisabeth 2. da også på besøg i landet. Han havde ikke nogen direkte arving, og han var kun gift i en meget kort periode som helt ung. Efter sin død blev hans fætter Haitham bin Tariq al-Said indsat som ny sultan.

Sultan Qabus havde paladser rundt omkring i landet og havde ry for ifølge traditionen at tage på turné om sommeren, hvor han bosatte sig i de forskellige provinser, hvor folket kunne søge at få fortræde for ham. Oman har oplevet betydelig fremgang i hans regeringstid, blandt andet er uddannelse garanteret alle, der er bygget adskillige universiteter, ligesom alle har adgang til sundhedspleje. I hans tid blev det bjergrige Oman også udstyret med et velfungerende net af motor- og landeveje.

Kuppet mod hans far Said bin Taimur Al Said, der havde holdt landet i et middelalderligt jerngreb, foregik ved, at en vagt skød faderen i foden, da kun et kup med udgydelse af blod blev regnet for fuldgyldigt.

Referencer

Eksterne henvisninger 

Statsoverhoveder der kom til magten ved kup
Sultaner af Oman
Muslimske monarker
Motu One

Motu One (tidligere Bellinghausen) er en ø i øgruppen Selskabsøerne i Fransk Polynesien i Stillehavet. Øen ligger ca. 380 km nordvest for hovedøen Tahiti. Motu One-atollen har et areal på ca. 3 km² og er ubeboet. Hovedøen er omkranset af et koralrev med 5 motus (småøer) og en lagune. Øen blev opdaget i 1824 af søfareren Otto von Kotzebue, som navngav den Bellinghausen for at hædre den russiske søfarer Fabian von Bellingshausen. Så vidt det vides, har Motu One altid været ubeboet.

Øer i Frankrig
Øer i Oceanien
Ostia Antica (distrikt)

Ostia Antica er et distrikt i Roms kommune i Italien, fem kilometer fra kysten. Dette distrikt må ikke forveksles med bykvarteret Ostia.

Historie 

I romertiden nåede Ostia Antica op på omkring 75.000 indbyggere i det 2. og 3. århundrede e.v.t. Det begyndte dog langsomt at gå tilbage fra tiden med Konstantin I, og denne tendens blev nævnt af Augustin, da han passerede gennem byen sent i det 4. århundrede. Hans moder, Monica af Hippo, døde på et gæstgiveri her. Digteren Rutilius Claudius Namatianus nævnte manglen på vedligeholdelse af byen i 414. Ostia blev bispesæde så tidligt som i det 3. århundrede med katedralen (titulus) Santa Aurea, som blev rejst over Skt. Monicas grav.

Som århundrederne passerede gik Ostia mere og mere i forfald, men forblev en adgangsvej fra havet til Rom. Saracenske sørøvere var et hyppigt problem, og Slaget ved Ostia blev derfor udkæmpet i 849 ud for kysten. Pave Gregor 4. befæstede den eksisterende borg og gendøbte den Gregoriopolis. I denne periode havde Tiberen ændret strømmens retning, hvorved havnen blev omsluttet af land, og byen blev hovedsageligt brugt til husly for arbejdere ved de nærtliggende saltmøller.

Sent i det 15. århunderede igangsatte biskop Giuliano della Rovere (den senere Pave Julius 2.) genopførslen af hovedkirken og bymurene under ledelse af arkitekten Baccio Pontelli. Borgen Julius II, som også blev genopført, er i dagens Ostia en af de mest populære attraktioner. Borgen blev forladt efter en oversvømmelse i 1587, som hævede voldgravens vandstand, og omdannede det omkringliggende område til en sump.

Borgen og byen blev atter gendannet i det 20. århundrede.

Kilder 
 Sandro Lorenzatti, Storia Ambiente Itinerari. Genius Loci Editore, 2007
 Området for Centro Studi Storici Ambientali Ostia og for Genius Loci Publisher  

Rom
Oldtidsbyer
Romerske byer
Dhofar

Dhofar er den sydligste region i Oman. Hovedstaden er Salalah.

Dhofar er et af områderne røgelse traditionelt kommer fra, med byen Ubar som handelscentrum.

I 1960'erene og 70'erne var der en guerillakrig, understøttet af Yemen, imod den omanske regering i Dhofar.

Oman
Regioner
Tove Frederiksen

Tove Frederiksen (31. juli 1929 – 1. september 2005) var Ringsteds borgmester fra 1986-1989, valgt for Socialdemokraterne. Hendes navn er indgraveret på Ringsteds borgmesterkæde.

Kilder 
 Byrådet tidligere år
 Rådhusets historie 

Personer fra Ringsted
Borgmestre fra Socialdemokraterne
Tidligere borgmestre fra Danmark
Ajman (emirat)

Emiratet Ajman (; ) er et emirat på østkysten af den Arabiske Halvø og et af de syv emirater, der indgår i Forenede Arabiske Emirater. Det har et areal på og et befolkningstal på  indbyggere, hvad der gør det til det arealmæssigt mindste af emiraterne. Emiratet omfatter hovedstaden Ajman, og en række mindre byer og eksklaver som Manama og Masfut. Indtil 1971 var Ajman et britisk protektorat. Det har været regeret af Humaid bin Rashid al-Nuaimi siden 1981.

Referencer

Eksterne links 

Ajman
Ajman
Forenede Arabiske Emirater
Fujairah

Fujairah {) er en by, der er hovedstad i Emiratet Fujairah i De Forenede Arabiske Emirater i Mellemøsten. Den ligger på Den Arabiske Halvø ved kysten til Omanbugten. Byen Fujairah har  indbyggere.

Referencer

Eksterne henvisninger 

Byer i Forenede Arabiske Emirater
Ras al-Khaimah (by)

Ras al-Khaimah er en by i Mellemøsten, der er hovedstad i Emiratet Ras al-Khaimah, som er et af de syv emirater i de Forenede Arabiske Emirater. Ras al-Khaimah har  indbyggere, og er dermed den største by i emiratet Ras al-Khaimah.

Referencer

Eksterne henvisninger 

 

Byer i Forenede Arabiske Emirater
Bilisme

Bilisme angiver den samfærdselsform, som foregår ved kørsel i bil. Udtrykket blev vist nok første gang anvendt i Politiken den 28. juni 1905 i følgende sammenhæng: "I Lande, hvor Bilismen er i stærkest Udvikling, aner man, at Bilen er bestemt til at omforme Samfundsforholdene." og to år senere: "1907 bliver et stort Bilaar. Efter et Par Aars mere rolig Tilværelse vil Bilismen her i Danmark nu tage Fart." (Politiken den 11. marts 1907). 

Bilismen - det forhold at en stor del af befolkningen anvender en bil som samfærdselsform - har påvirket samfundet på mange måder:
ændrede færdselsregler, herunder lysregulering i stærkt trafikerede vejkryds
nye og anderledes udformede gader og veje og vejnet, fx trafikdifferentiering og trafikintegrering
ændret dagligliv (pendling, kørsel til butikscentre, campingvogne i ferie)
hjælpeydelser (fx tankstationer, automekanikere, køreskoler, bilfærger)  
færdselsuheld og færdselsdrab.

Noter 

Rejser
Transport
Umm al-Qaiwain (by)

Umm al-Qaiwain er en by i Mellemøsten, der er hovedstad i Emiratet Umm al-Qaiwain, som er et af de syv emirater i de Forenede Arabiske Emirater. Umm al-Qaiwain har  indbyggere.

Referencer

Eksterne henvisninger 

 

Byer i Forenede Arabiske Emirater
James Tobin

James "Jim" Tobin (født 5. marts 1918, død 11. marts 2002) var en amerikansk økonom. Tobin agiterede for og udviklede keynesiansk økonomi. Tobin mente, at regeringer skulle føre aktiv finanspolitik for at stabilisere økonomien og afværge recessioner. James Tobins akademiske virke bidragede med nyskabende elementer i studier af investeringer, penge- og finanspolitik samt finansielle markeder. Desuden er James Tobin kendt for sin økonometrisk model af censurerede endogene variable, den såkaldte "Tobin model". 

James Tobin lægger også navn til den såkaldte Tobinskat.

Nobelprismodtagere i økonomi
Økonomer fra USA
Ansatte ved Yale University
Nobelprismodtagere fra USA
Santa Maria Maggiore

Santa Maria Maggiore ("Den store Mariakirke", også kaldet Basilica Liberiana) er en basilika i Rom. Kirken, som blev grundlagt år 432, er den nyeste af de fire hovedbasilikaer (basilicae maiores) i Rom (med Peterskirken i Vatikanstaten). Kirken er viet til jomfru Maria.

Den første kirke på stedet blev rejst omkring år 350 af pave Liberius 1., deraf tilnavnet Basilica Liberiana. Den blev finansieret af en romersk patricier og hans kone, som var barnløse og ønskede at give deres formue til jomfru Marias ære. Sagnet siger, at hun viste sig for dem i en drøm og bad dem om at bygge en kirke. Det sneede i august, den varmeste måned i Rom, og sneen markerede omridset på bygningen, som skulle rejses. Det fejres hvert år under festen for "Vor frue af sneen" den 5. august. Under festmessen i basilikaen kastes hvide rosenblade ned fra taget. De skal forestille sne.

Kirken blev restaureret og antagelig næsten fuldstændigt genopbygget af pave Sixtus 3. for at fejre erklæringen fra koncilet i Efesos i 431 om, at Maria fødte Gud. Den blev slemt beskadiget ved et jordskælv i 1348 og restaureret nogle år senere.

I 1347 lod Cola di Rienzo, søn af en romersk krovært, sig krone til Roms "folketribun" i Santa Maria Maggiore. Han forlangte, at magten over Italien ikke længere skulle ligge hos pave, kejser eller adel, men hos det romerske folk, som først lod sig rive med af hans revolutionære budskab, som også indeholdt planer for en gennemgribende ændring af retsvæsen, forsvar og sociale forhold. Adel og gejstlighed og til sidst også folket vendte sig mod ham, og han blev myrdet på Kapitolhøjen. Hans lig blev brændt på et bål af tidsler og asken spredt for alle vinde. 
Wagner har skrevet en opera om ham.

Mellem år 1268 og 1953 var Santa Maria Maggiore sæde for den latinske patriark af Antiokia. Den sidste patriark var Roberto Vincentini. Da han døde i 1953, udpegedes ingen efterfølger, og embedet blev afskaffet i 1964. En af de latinske patriarker var Giovanni Battista Pamphili, som i 1644 blev pave Innocens X.

Referencer 

Maria Maggiore, Santa
Katolske kirker
Saudi-Arabiens regenter

Saudi-Arabien blev officielt grundlagt i 1932. Saudi-Arabiens regenter har været:

 Abdul Aziz (1932-53)
 Saud (1953-64)
 Faisal (1964-75)
 Khalid (1975-82)
 Fahd (1982-2005)
 Abdullah (2005-23. januar 2015)
 Salman (23. januar 2015- )

Abdul Aziz er far til alle senere regenter.

 
Lister over regenter
Saud af Saudi-Arabien

Saud bin Abdul Aziz Al Saud (; ) (15. januar 1902 – 23. februar 1969) var konge af Saudi-Arabien fra 1953 til 1964.

Slaveri blev afskaffet i Saudi-Arabien under hans styre, i 1962.

Han blev afsat af sine brødere i 1964 og døde i eksil i Athen.

Huset Saud
Konger af Saudi-Arabien
Muslimske monarker
Circus Maximus

Circus Maximus er en hippodrom fra antikken beliggende mellem Palatinerhøjen og Aventinerhøjen i Rom. Den skulle være blevet anlagt allerede i begyndelsen af 500-tallet f.Kr. af etruskerkongen Lucius Tarquinius Priscus. Det var det første og største cirkus i Rom.

I løbet af de efterfølgende århundreder blev Circus Maximus forbedret og udbygget. Kejsertidens arena var 620 meter lang, og tilskuertribunerne var op til 30 meter høje. Man regner med, at der har været plads til over 200.000 tilskuere, hvilket er flere gange Colosseums kapacitet. Der blev afholdt væddeløb med hest og vogn.

Circus Maximus blev også anvendt til andre formål som gladiatorkampe, parader og offentlige henrettelser. De fleste kristne, som led martyrdøden ved de forskellige forfølgelser døde her og ikke på Colosseum.

De sidste kapløb blev arrangeret i 549 e.Kr. I dag er der knapt mere end en græsplæne tilbage af Circus Maximus. Som en kuriositet kan det nævnes, at branden som hærgede Rom i år 64 e.Kr. begyndte i den østvendte kurve.

Bygninger, konstruktioner og anlæg i Rom
Hestevæddeløbsbaner
Multiarenaer
Houari Boumedienne

Houari Boumedienne (født 23. august 1932, død 27. december 1978) var Algeriets præsident 1965-78.

Han styrtede Algeriets første præsident, Ahmed Ben Bella, i et militærkup i 1965.

Eksterne henvisninger 

Algeriets præsidenter
Politikere fra Algeriet
Statsoverhoveder der kom til magten ved kup
Abdelaziz Bouteflika

Abdelaziz Bouteflika () (født 2. marts 1937 i Oujda, Marokko, død 17. september 2021) var en algerisk politiker, der var Algeriets præsident fra 1999 til den 2. april 2019. Han tilhørte partiet Front de Libération Nationale. Bouteflika meddelte, efter massive protester i foråret 2019 specielt fra unge algeriere, at han ikke ville genopstille til det kommende præsidentvalg, som skulle have fundet sted den 18. april 2019. Grunden til protesterne var, at Bouteflikas helbred var for dårligt til, at han angiveligt kunne lede landet. Valget blev udskudt som følge af protesterne og afholdt den 12. december 2019.

Før han blev præsident arbejdede han som sekretær for den daværende præsident Houari Boumédienne.

Noter 

Algeriets præsidenter
Politikere fra Algeriet
Personer døde af hjertestop
Chadli Bendjedid

Chadli Bendjedid (født 14. april 1929 i Bouteldja nær Annaba, død 6. oktober 2012) var Algeriets præsident fra 9. februar 1979 til 11. januar 1992. Han var soldat i Frankrigs hær og var udstationeret i Indokina da der udbrød oprør i 1954, men i hjemlandet sluttede han til FNL ved begyndelsen af Algeriets uafhængighedskrig. Han fik støtte fra Houari Boumedienne og blev udnævnt til militærkommandant i Oran i 1964. Efter Algeriets uafhængighed blev leder for andre militære region i 1964 og forfremmet til oberst i 1969. Han var forsvarsminister fra november 1978 til februar 1979 og blev præsident efter Boumedienes død.

Eksterne henvisninger 

Algeriets præsidenter
Politikere fra Algeriet
Personer fra Algier
Hassan 2. af Marokko

Hassan 2. af Marokko (9. juli 1929 – 23. juli 1999) var Marokkos konge 1961-99.

Konger af Marokko
Muslimske monarker
Marja

Marjaʿ eller Marjaʿ al-taqlīd (oftest gengivet uden accenttegn som Marja eller Marja al-taqlid, persisk og arabisk: مرجع تقليد) er en hæderstitel der tildeles de ledende islamiske retskyndige (faqīh) og øverste religiøse autoriteter. Titlen er særskilt anvendt inden for Tolver Shiisme.

Se også 
 Ayatollah
 Imam
 Mufti
 Mullah
 Ulama

Islam
Shia-islam
Stillingsbetegnelser
Arabiske ord
Quneitra

Quneitra (arabisk القنيطرة) er en provins i det sydvestlige Syrien med grænse mod Jordan i syd, Israel i vest og Libanon i nordvest. Den administrative hovedstad er al-Qunaytirah. Befolkningen havde 81.000 indbyggere i slutningen af 2008, på et areal på 1.861 kvadratkilometer. Dette gør den til den mindste provins i landet, både med hensyn til areal og til befolkning. De omstridte Golanhøjder ligger delvis inden for provinsen. 

Provinsen er inddelt i to distrikter, mintaqah:
 Fiq
 al-Qunaytirah

Distrikterne er videre inddelt i underdistrikter (nawāḥī).

Noter 

Syriens provinser
Tunesiens præsidenter

Tunesien blev uafhængigt i 1956 og en republik blev udråbt i 1957. Der har været fire tunesiske præsidenter:

Præsidenter for Republikken Tunesien (1957–nu)

Fodnoter

Eksterne henvisninger 

 
Lister over præsidenter
 Præsidenter
Kongen af Queens

Kongen af Queens, på engelsk The King of Queens, er en amerikansk sitcom, der kørte fra 1998 til 2007 over ni sæsoner og 207 afsnit. I USA kørte serien på Columbia Broadcasting System, og i Danmark på TV 2, TV 2 Zulu og Xee. Serien blev skabt af David Litt og Michael J. Weithorn og har Kevin James, Leah Remini og Jerry Stiller i hovedrollerne som hhv. Douglas, Carrie og Arthur.

Overblik 
Seriens første afsnit flytter Arthur, Carries far, ind hos hende og ægtemanden Douglas. 
Han får plads i husets kælder, og siden hans indflytning følger seeren livet for de tre parter og deres venner. Douglas er lastvognchauffør hos IPS og Carrie arbejder som assistent for et advokatfirma.

Format 
Et afsnit af Kongen af Queens varer en halv time inkl. reklamer, og ca. 21.5 minutter uden. De indledes sommetider med en kort scene på ca. et halvt minut, før titelskærmen præsenteres, og den egentlige handling indledes.

Eksterne henvisninger 
 

Amerikanske tv-serier fra 1990'erne
Amerikanske tv-serier fra 2000'erne
Tv-programmer fra CBS